เก็บส่วนต่างหุ้นชินฯ
กรมสรรพากรขอเวลาประเมินภาษีทักษิณ 2-3 วัน เล็งเก็บส่วนต่างราคาหุ้น ยืนยันทันเวลาแน่นอน
16 มี.ค. 2560

กรมสรรพากรขอเวลาประเมินภาษีทักษิณ 2-3 วัน เล็งเก็บส่วนต่างราคาหุ้น ยืนยันทันเวลาแน่นอนนายวิษณุ เครืองาม รองนายกรัฐมนตรี เปิดเผยว่า กรมสรรพากรได้รายงานความคืบหน้าการเตรียมเรียกเก็บภาษีการขายหุ้นบริษัท ชิน คอร์ปอเรชั่น ของนายทักษิณ ชินวัตร อดีตนายกฯ ว่าจะดำเนินการได้ทันภายในวันที่ 31 มี.ค.นี้ โดยนายทักษิณมีสิทธิอุทธรณ์ได้ภายใน 30 วันทั้งนี้ เมื่อส่งคำประเมินไปให้แล้วก็ถือว่าอายุความที่จะครบ 10 ปี หยุดลงทันที แล้วเริ่มนับหนึ่งใหม่ไปอีก 10 ปี ซึ่งรัฐบาลจะดำเนินการตามกฎหมายปกติและให้ทุกอย่างจบในชั้นศาลว่ากรณีนี้ต้องเสียภาษีหรือไม่"ภาษีที่จะเรียกเก็บคือส่วนต่างราคาหุ้นที่รับมา 1 บาท แต่ไปขาย 49 บาท ในตลาดหลักทรัพย์ฯ" นายวิษณุ ระบุนายประสงค์ พูนธเนศ อธิบดีกรมสรรพากร กล่าวว่า ยังบอกไม่ได้ว่าจะประเมินเรียกเก็บภาษีจำนวนเท่าไร แต่ทันวันที่ 31 มี.ค.นี้แน่นอนนายพิศิษฐ์ ลีลาวชิโรภาส ผู้ว่าการตรวจเงินแผ่นดิน (สตง.) กล่าวว่า นายประสงค์ชี้แจงระหว่างประชุมกับนายวิษณุว่า กรมสรรพากรจะใช้เวลาประเมินภาษี 2-3 วัน ซึ่งจะรวมถึงเงินเพิ่มและเบี้ยปรับด้วย ส่วน สตง.จะสอบเจ้าหน้าที่รัฐที่ทำให้คดีใกล้จะหมดอายุความ ซึ่งกรมสรรพากรก็ยอมรับในที่ประชุมว่า มีเจ้าหน้าที่ละเลยหรือละเว้นปฏิบัติหน้าที่ในกรณีนี้ตั้งแต่ศาลมีคำพิพากษาคดีเมื่อปี 2555